******

***Din conținutul acestui număr***:

**Anul 2021 – numărul 33**

**16-20 august**

[Repere din agenda publică a conducerii instituţiei prefectului - judeţul Hunedoara în perioada 16-20 august, 2021 2](#_Toc80709090)

[Selecție de Acte normative apărute în Monitorul Oficial al României în perioada 16– 20 august, 2021 3](#_Toc80709091)

[Informaţie Europeană 3](#_Toc80709092)

[NOUTĂȚI – Informații UTILE 4](#_Toc80709093)

[Modificări la nivelul aplicării ratei de cofinanțare pe apelul pentru consolidarea capacității de gestionare a crizei sanitare COVID-19 4](#_Toc80709094)

[Apelul POIM pentru creșterea gradului de protecție şi conservare a biodiversității, închis ca urmare a epuizării bugetului alocat 4](#_Toc80709095)

[PNRR: Prefinanțare de 5,1 miliarde de euro acordată Franței 4](#_Toc80709096)

[Numărul de call-center privind schemele de ajutor de stat COVID-19 gestionate de Ministerul Economiei a fost modificat! 5](#_Toc80709097)

[PNDR: Îndrumare pentru accesarea fondurilor europene dedicate dezvoltării fermelor mici și tinerilor fermieri. Ghidurile finale vor fi publicate curând 5](#_Toc80709098)

[POR: Modificări la ghidul pentru apelurile destinate întreprinderilor de economie socială de inserție 6](#_Toc80709099)

[Document informativ destinat beneficiarilor de finanțări UE cu clarificări și recomandări în situația popririlor pe conturile de proiect 6](#_Toc80709100)

[O nouă serie de prefinanțări acordate prin PNRR: Peste 9,2 miliarde de euro pentru Spania și Lituania! 6](#_Toc80709101)

[APELURI – Finanțări 7](#_Toc80709102)

[Alocarea financiară a Programelor Rabla Clasic și Plus a fost suplimentată cu câte 200 milioane de lei 7](#_Toc80709103)

[A fost publicată o nouă listă cu dosare aprobate în cadrul Programului Casa Eficientă Energetic 8](#_Toc80709104)

[Bugetul alocat Programului Național Apicol pentru perioada 2020-2022 a fost mărit! 8](#_Toc80709105)

[Patru apeluri PNDR vor fi deschise începând de săptămâna viitoare. Sprijinul financiar acordat a fost mărit! 9](#_Toc80709106)

[A fost prelungit termenul limită pentru apelul de selecție în cadrul Jocurilor Francofoniei! 10](#_Toc80709107)

Întocmit,

Compartimentul Afaceri Europene și Relații Internaționale,

Edit Iliescu, consilier

Alexandra Irina Pădurean, manager public

Repere din agenda publică a conducerii instituţiei prefectului - judeţul Hunedoara   
în perioada 16-20 august, 2021

Facem cunoscute publicului următoarele acțiuni din agenda publică a domnului Călin Petru MARIAN, prefectul județului Hunedoara și a subprefecților Oana Andreea BIRIȘ și SZÉLL Lőrincz:

| **Eveniment** | **Data** |
| --- | --- |
| *Întâlnire operativă cu şefii şi coordonatorii structurilor de specialitate din Instituţia Prefectului - judeţul Hunedoara* | ***16 august*** |
| *Participare la emisiunea "Cea mai bună dimineață" difuzată de postul de televiziune Info HD* | ***16 august*** |
| *Participare la prima umplere a lacului de acumulare Gura Apelor, la NNR (Nivelul Normal de Retenție) – 1.072,5 metri deasupra mării (mdM)* | ***16 august*** |
| *Întâlnire de lucru cu reprezentanții IPJ Hunedoara, ISU Hunedoara, IJJ Hunedoara, DSP Hunedoara, SJPI Hunedoara.* | ***17 august*** |
| *Deplasare București 17.08.2021-18.08.2021 la Ministerul Tineretului și Sportului.* | ***17 august*** |
| *Participare la ședință în sistem videoconferință condusă de ministrul afacerilor interne, domnul Lucian Bode cu participarea ministrului mediului, apelor și pădurilor, domnul Barna Tanczos.* | ***17 august*** |
| *Întâlnire de lucru cu dl. Josan Lucian, director la Direcția Sanitar Veterinară și Siguranța Alimentelor Hunedoara* | ***18 august*** |
| *Întâlnire de lucru cu domnul Sebastian Mezei, directorul executiv al Direcției de Sănătate Publică a Județului Hunedoara.* | ***18 august*** |
| *Întâlnire de lucru cu domnul prof. Pârvan Ilie, inspector școlar general* | ***19 august*** |
| *Participare la emisiune la postul de televiziune UnuTV.* | ***19 august*** |
| *Întâlnire de lucru pentru buna organizare și desfășurare a „Serbărilor Naționale Țebea – 2021” desfășurată în satul Țebea, comuna Baia de Criș.* | ***20 august*** |
| *Întâlnire de lucru cu domnul col. Demean Viorel, inspector șef ISU Hunedoara.* | ***20 august*** |
| *Întâlnire de lucru cu domnul Iuliu WINKLER europarlamentar UDMR.* | ***20 august*** |
| *Participare la acțiunea de tip „Caravana medicală”, organizată în premieră națională la Costești, comuna Orăștioara de Sus, care a cuprins o parte medical-educațională și una culturală, s-a încheiat cu proiecții de filme artistice și documentare* | ***21 august*** |
| *Participare la evenimentul desfășurat în Pasul Vulcan "De la Război la Marea Unire" ediția a VI-a.* | ***21 august*** |
| *Participare la „Zilele orașului Simeria”.* | ***22 august*** |
| *Participare la „Zilelor orașului Hațeg” și la Festivalului „Hațegana”.* | ***22 august*** |
| *Participare la „Ziua Apicultorului”, eveniment organizat în comuna Peștișu Mic.* | ***22 august*** |

Cancelaria Prefectului

🏵🏵🏵

http://www.expert-monitor.ro/LexMonitor/interfete/img/expertmonitor.jpg

Selecție de Acte normative apărute în Monitorul Oficial al României   
în perioada 16– 20 august, 2021

**M. Of. nr. 786/ 16 august 2021**

* **1004 – Ministerul Finanțelor -** Ordin pentru modificarea Ordinului ministrului finanțelor publice nr. 1.886/2020 privind aprobarea mecanismului financiar de transfer al sumelor aferente granturilor cuvenite beneficiarilor în cadrul Schemei de ajutor de stat pentru susținerea activității IMM-urilor în contextul crizei economice generate de pandemia COVID-19 din bugetul Ministerului Finanțelor Publice - Acțiuni generale către Fondul Național de Garantare a Creditelor pentru Întreprinderile Mici și Mijlocii - S.A. - IFN, a modelului Convenției privind implementarea Programului de susținere a întreprinderilor mici și mijlocii și a întreprinderilor mici cu capitalizare de piață medie - IMM INVEST ROMÂNIA, a modelului Convenției de garantare și plată a granturilor, al contractului de garantare, al înscrisului, precum și pentru stabilirea nivelului comisionului de risc și al comisionului de administrare pentru anul 2020

**M. Of. nr. 789/ 17 august 2021**

* **841 – Guvernul României -** Hotărâre privind aprobarea nivelului cotizațiilor și taxelor pentru realizarea interconectării cu instituții similare internaționale în domeniul donatorilor voluntari de celule stem hematopoietice, precum și pentru acreditarea laboratoarelor de imunogenetică și histocompatibilitate, în anul 2021
* **174 - Ministerul Agriculturii și Dezvoltării Rurale -** Ordin privind aprobarea Procedurii de verificare a conformității datelor cuprinse în caietul de sarcini în vederea acordării dreptului de utilizare a mențiunii de calitate facultative „produs montan“ și de realizare a controlului în vederea verificării respectării legislației europene și naționale de către operatorii economici care au obținut dreptul de utilizare a respectivei mențiuni

**M. Of. nr. 794/ 18 august 2021**

* **8 – Guvernul României -** Ordonanță privind depozitarea deșeurilor

**M. Of. nr. 797/ 19 august 2021**

* **859 – Guvernul României -** Hotărâre pentru aprobarea procedurii de autorizare a zborurilor cu aeronave în spațiul aerian național

Descărcați  ADOBE READER - <http://get.adobe.com/reader/>

Sursa: Monitorul Oficial al României - http://www.monitoruloficial.ro/RO/article--e-Monitor.html

🏵🏵🏵

Informaţie Europeană

|  |  |
| --- | --- |
| Logoul Consiliului UE și al președinției slovene | **Președinția slovenă a Consiliului UE: 1 iulie-31 decembrie 2021**  Prioritățile președinției slovene sunt determinate de deviza sa: „Europa. Rezilientă. Împreună.”  Programul președinției se axează pe patru domenii principale:   * redresarea, reziliența și autonomia strategică a UE * un proces de reflecție privind viitorul Europei * stilul de viață european, statul de drept și valorile europene * sporirea nivelului de securitate și stabilitate în vecinătatea Europei   Site-ul președinției slovene: <https://slovenian-presidency.consilium.europa.eu/en/> |
| Președinția slovenă a Consiliului UE va depune eforturi pentru a contribui în mod activ la consolidarea rezilienței UE la crizele sanitare, economice, energetice, climatice și cibernetice. Colaborarea, sprijinirea reciprocă și acțiunile solidare pentru binele fiecărui cetățean european vor fi esențiale pentru consolidarea rezilienței UE.​ | |

🏵🏵🏵

NOUTĂȚI – Informații UTILE

Modificări la nivelul aplicării ratei de cofinanțare pe apelul pentru consolidarea capacității de gestionare a crizei sanitare COVID-19

AM POIM a anunțat ieri, 19 august 2021, [**modificarea**](https://www.fonduri-structurale.ro/descarca-document/33331) prevederilor Ghidului Solicitantului – Consolidarea capacității de gestionare a crizei sanitare COVID-19, Axa Prioritară (AP) 9 „Protejarea sănătății populației în contextul pandemiei cauzate de virusul COVID-19”, Obiectivul Specific (OS) 9.1 „Creșterea capacității de gestionare a crizei sanitare COVID-19” din cadrul Programului Operațional Infrastructură Mare 2014-2020.

Modificările aduse vizează aplicarea ratei de cofinanțare.

Sursa: Ministerul Investițiilor și Proiectelor Europene

\*

Apelul POIM pentru creșterea gradului de protecție şi conservare a biodiversității, închis ca urmare a epuizării bugetului alocat

Având în vedere depășirea bugetului limită alocat apelului de proiecte POIM/800/4/1 care vizează acțiuni de tip A „Elaborarea planurilor de management/seturilor de măsuri de conservare / planurilor de acţiune pentru ariile naturale protejate (inclusiv cele situate în mediul marin) şi pentru speciile de interes comunitar neacoperite de proiectele anterioare”, precum și îndeplinirea indicatorului POIM aferent, AM POIM a [**informat**](https://www.fonduri-structurale.ro/descarca-document/33330) ieri, 19 august 2021, potențialii beneficiari ai Axei Prioritare 4 – Protecţia mediului prin măsuri de conservare a biodiversităţii, monitorizarea calităţii aerului şi decontaminare a siturilor poluate istoric faptul că, începând cu data de astăzi, 20 august 2021, ora 10:00, apelul va fi închis pentru depunere.

Apelul a fost deschis la 3 aprilie 2020, termenul de depunere inițial fiind stabilit la 31 decembrie 2021.

Sursa: Ministerul Investițiilor și Proiectelor Europene

\*

PNRR: Prefinanțare de 5,1 miliarde de euro acordată Franței

Comisia Europeană a plătit ieri, 19 august 2021, prin intermediul Mecanismului de Redresare și Reziliență, prima prefinanțare în procent de 13% din totalul alocat prin Planul Național de Redresare și Reziliență al Franței.

* Alocare totală: 39,4 miliarde euro (doar granturi)
* Prefinanțare acordată: 5,1 miliarde de euro

Investiții asumate în PNRR-ul Franței:

* **Asigurarea tranziției verzi**: MRR investește 5,8 miliarde EUR pentru renovarea clădirilor, finanțând un program de renovare la scară largă pentru creșterea eficienței energetice a clădirilor. MRR investește și în hidrogen decarbonizat, cu 1,9 miliarde EUR pentru dezvoltarea lanțurilor valorice pentru hidrogenul decarbonizat;
* **Sprijinirea tranziției digitale**: MRR sprijină digitalizarea companiilor cu 385 milioane EUR, ajutând întreprinderile să utilizeze cel mai bine tehnologiile digitale. MRR sprijină, de asemenea, digitalizarea administrației publice, îmbunătățind eficiența administrației publice și calitatea mediului de lucru al funcționarilor publici cu 500 de milioane EUR;
* **Consolidarea rezilienței economice și sociale**: MRR finanțează modernizarea sistemului de sănătate cu 2,5 miliarde de euro pentru renovarea spitalelor și a unităților de asistență medicală, construirea de ambulatorii și modernizarea infrastructurii și echipamentelor medicale. MRR susține, de asemenea, locuri de muncă și formare pentru tineri, investind 4,6 miliarde EUR în oportunități de formare în învățământul superior și subvenții specifice pentru angajarea tinerilor. MRR susține, de asemenea, reformele pentru îmbunătățirea calității și eficienței cheltuielilor publice.

Reamintim faptul că [marți, 17 august 2021](https://www.fonduri-structurale.ro/stiri/27066/o-noua-serie-de-prefinantari-acordate-prin-pnrr-peste-9-2-miliarde-de-euro-pentru-spania-si-lituania), CE a acordat primele prefinanțări din totalul alocat prin PNRR-urile Spaniei și Lituaniei.

Sursa: Comisia Europeană

\*

Numărul de call-center privind schemele de ajutor de stat COVID-19 gestionate de Ministerul Economiei a fost modificat!

Ministerul Economiei, Antreprenoriatului și Turismului a anunțat astăzi, 19 august 2021, faptul că toți cei interesați de măsurile de sprijin aferente schemelor de ajutor de stat COVID-19 derulate pot apela **noul număr de telefon de call-center** pus la dispoziție de minister, respectiv **0219059**.

Reamintim faptul că schemele de ajutor de stat derulate de MEAT în context COVID-19 sunt:

* **Schema de ajutor de stat instituită prin OUG 130/2020**, privind unele măsuri pentru acordarea de sprijin financiar din fonduri externe nerambursabile, unde sunt prevăzute cele 3 tipuri de granturi, respectiv:
  + **Măsura 1 – Microgranturi** a fost [deschisă](https://www.fonduri-structurale.ro/stiri/24811/la-inceputul-saptamanii-viitoare-se-deschide-aplicatia-de-depunere-pentru-microgranturi) în perioada 12-21 octombrie 2020;
  + **Măsura 2 - Granturi pentru capital de lucru** a fost [deschisă](https://www.fonduri-structurale.ro/stiri/24873/depunerea-aplicatiilor-pe-masura-de-granturi-pentru-capital-de-lucru-incepe-saptamana-aceasta) în perioada 22-28 octombrie 2020. [Consultă](https://www.fonduri-structurale.ro/stiri/27047/situatia-granturilor-pentru-imm-uri-1-723-de-contracte-platite-in-ultima-saptamana-pe-masura-2" \t "_blank) cea mai recentă situație a cererilor depuse;
  + **Măsura 3 - Granturi pentru investiții** a fost [deschisă](http://www.fonduri-structurale.ro/stiri/25518/27-736-de-aplicatii-inscrise-pentru-accesarea-granturilor-de-investitii) în perioada 3 decembrie 2020 - 29 ianuarie 2021, însă a fost blocată ca urmare a unor suspiciuni de fraudă, [confirmate](https://www.fonduri-structurale.ro/stiri/25630/plangere-la-dna-privind-fraudarea-masurii-3-granturi-pentru-investitii-depusa-de-ministrul-economiei) de DNA prin începerea unei urmăriri penale in rem.
* **Schema „Horeca”** prevăzută de Ordonanţa de urgenţă a Guvernului nr. 224/2020 privind unele măsuri pentru acordarea de sprijin financiar pentru întreprinderile din domeniul turismului, alimentaţiei publice și organizării de evenimente, a căror activitate a fost afectată în contextul pandemiei de COVID-19, cu modificările și completările ulterioare a fost [deschisă](https://www.fonduri-structurale.ro/stiri/26635/saptamana-viitoare-incep-inscrierile-in-cadrul-schemei-horeca) în perioada 29 iunie – 27 iulie 2021. [Consultă](https://www.fonduri-structurale.ro/stiri/27040/a-fost-publicata-situatia-evaluarii-aplicatiilor-depuse-pe-schema-horeca" \t "_blank) cea mai recentă situație a cererilor depuse.

Sursa: MEAT

\*

PNDR: Îndrumare pentru accesarea fondurilor europene dedicate dezvoltării fermelor mici și tinerilor fermieri. Ghidurile finale vor fi publicate curând

Conform unui anunț publicat ieri, 18 august 2021, în vederea pregătirii lansării sesiunilor de primire a cererilor de finanțare, Agenția pentru Finanțarea Investițiilor Rurale a realizat două îndrumare pentru accesarea fondurilor europene dedicate submăsurilor:

* 6.1 „Sprijin pentru instalarea tinerilor fermieri”

[**Descarcă**](https://www.fonduri-structurale.ro/descarca-document/33327) îndrumar

* 6.3 „Sprijin pentru dezvoltarea fermelor mici”

[**Descarcă**](https://www.fonduri-structurale.ro/descarca-document/33328) îndrumar

„Sprijinul financiar acordat prin măsurile forfetare reprezintă o soluție reală pentru dezvoltarea tinerilor fermieri, dar și pentru micii fermieri și am dorit să le punem acestora la dispoziție, pe lângă ***ghidurile complete care vor fi publicate în cel mai scurt timp,*** o serie inedită de materiale de informare tehnică. Îndrumarele pentru accesarea fondurilor europene prezintă demersurile concrete pe care trebuie să le parcurgă un solicitant de fonduri pentru a obține finanțare nerambursabilă și conțin inclusiv un Plan de afaceri pe care tinerii fermieri îl pot folosi ca model pentru completarea propriilor cereri de finanțare”, a precizat Mihai Moraru, directorul general al Agenției pentru Finanțarea Investițiilor Rurale.

Aceste materiale informative au o structură suplă, clară și conțin un model de Plan de afaceri și informații concrete care permit fiecăruia dintre cei interesați de aceste linii de finanțare să obțină datele relevante pentru a decide accesarea sprijinului financiar, potrivit nevoilor reale ale exploatației agricole.

Reamintim faptul că submăsurile 6.1 și 6.3 urmează să fie lansate în a doua jumătate a lunii august, [conform celor mai noi informații furnizate de AFIR](https://www.fonduri-structurale.ro/stiri/26896/calendarul-lansarilor-pe-pndr-actualizat).

Sursa: Facebook AFIR

\*

POR: Modificări la ghidul pentru apelurile destinate întreprinderilor de economie socială de inserție

AM POR a publicat ieri, 18 august 2021, corrigendum nr. 1 la Ghidul solicitantului pentru apelul 2 si 3 de proiecte pentru întreprinderile de economie socială de inserție din cadrul Axei prioritare 9, PI 9.1 - Dezvoltare locală sub responsabilitatea comunității (DLRC).

Conform corrigendum nr. 1, termenul limită de implementare a proiectelor de economie socială de inserție din cadrul axei prioritare 9 devine 31 decembrie 2023. Termenul inițial era 31 decembrie 2025.

[**Descarcă**](https://www.fonduri-structurale.ro/descarca-document/33325) documentele aferente apelului 2

[**Descarcă**](https://www.fonduri-structurale.ro/descarca-document/33326) documentele aferente apelului 3

Sursa: AM POR

\*

Document informativ destinat beneficiarilor de finanțări UE cu clarificări și recomandări în situația popririlor pe conturile de proiect

Mulți beneficiari de finanțare europeană, dar și prin alte programe cu fonduri nerambursabile se confruntă adesea cu poprire pe conturile de proiect atunci când nu virează la timp impozitele și contribuțiile obligatorii cu reținere la sursă. În acest sens, Ministerul Investițiilor și Proiectelor Europene a informat ieri, 17 august 2021, faptul că, potrivit legii, **conturile de proiecte cu finanțare europeană nu sunt supuse popririlor, iar acest lucru trebuie clarificat cu banca la care au deschise aceste conturi**.

În cazul proiectelor cu fonduri UE, pot apărea decalaje între momentul depunerii documentelor și, ulterior, al primirii banilor din proiect și momentul în care beneficiarii trebuie să plătească către ANAF impozitele și contribuțiile obligatorii cu reținere la sursă, conform comunicatului oficial.

În schimb, Codul de Procedură Civilă, dar și alte acte normative arată că nu sunt supuse executării silite prin poprire „sumele reprezentând credite nerambursabile ori finanțări primite de la instituții sau organizații naționale și internaționale pentru derularea unor programe ori proiecte” (Art. 781, alin. 5, lit. b – Codul de Procedură Civilă).

„Pentru a evita sau a debloca acest tip de situații, venim în sprijinul beneficiarilor cu recomandarea ca aceștia să informeze băncile comerciale, unde au deschise conturile de proiect, privind specificul conturilor deschise în vederea implementării proiectelor cu finanțare europeană. Totodată, solicităm sprijinul Asociației Române a Băncilor pentru a se asigura că prevederile legale sunt cunoscute și aplicate”, a declarat Cătălina Bădoiu, secretar de stat, coordonator al procesului de simplificare în cadrul MIPE.

Conform comunicatului oficial, MIPE va transmite, prin Autoritățile de Management, o adresă cu explicații detaliate atât către aceștia, cât și către Asociația Română a Băncilor (ARB). Documentul informativ pentru beneficiari, cu detalii legislative, poate fi găsit [***aici***](https://www.fonduri-structurale.ro/descarca-document/33320), iar scrisoarea către ARB, [***aici***](https://www.fonduri-structurale.ro/descarca-document/33321).

Sursa: MIPE

\*

O nouă serie de prefinanțări acordate prin PNRR: Peste 9,2 miliarde de euro pentru Spania și Lituania!

Comisia Europeană a plătit ieri, 17 august 2021, prin intermediul Mecanismului de Redresare și Reziliență, primele prefinanțări în procent de 13% din totalul alocat prin Planurile Naționale de Redresare și Reziliență ale Spaniei și Lituaniei.

**Spania**

* Alocare totală: 69,5 miliarde euro (doar granturi)
* Prefinanțare acordată: 9 miliarde de euro

În PNRR-ul Spaniei, printre proiectele asumate se numără și cele referitoare la susținerea tranziției digitale și consolidarea rezilienței economice și sociale, astfel:

* **Asigurarea tranziției verzi**: Planul include o lege ambițioasă privind schimbările climatice și tranziția energetică, care include obiectivele regenerabile pentru 2030 și neutralitatea climei până în 2050, inclusiv un sistem 100% regenerabil de energie electrică. Planul va sprijini, de asemenea, surse inovatoare de energie regenerabilă cu 3,9 miliarde EUR și include 3,4 miliarde EUR pentru a sprijini mai mult de jumătate de milion de renovări de eficiență energetică în clădirile rezidențiale;
* **Susținerea tranziției digitale**: Planul contribuie la digitalizarea IMM-urilor și a lucrătorilor independenți cu 3 miliarde EUR. Măsurile în valoare de 3,6 miliarde EUR vor îmbunătăți nivelul competențelor digitale ale populației și transformarea digitală a educației. 3,2 miliarde de euro vor fi investiți în digitalizarea administrației publice;
* **Consolidarea rezilienței economice și sociale**: Planul va investi 2,4 miliarde EUR în reducerea utilizării contractelor temporare pe piața muncii, îmbunătățirea sprijinului individual acordat persoanelor în căutarea unui loc de muncă, precum și oportunități de formare și stimulente mai bune pentru angajare. Aproape 2,8 miliarde de euro vor fi investiți în reducerea șomajului în rândul tinerilor și îmbunătățirea formării profesionale prin crearea a cel puțin 135.000 de locuri noi în învățământul profesional. Măsuri suplimentare vor consolida eficiența politicilor publice și vor moderniza sistemul fiscal;

**Lituania**

* Alocare totală: 2,22 miliarde de euro (doar granturi)
* Prefinanțare acordată: 289 milioane de euro

Investiții asumate în PNRR-ul Lituaniei:

* **Asigurarea tranziției verzi:**Vor fi alocați 242 de milioane de euro pentru dezvoltarea energiei eoliene și solare offshore și terestre, precum și pentru crearea unor instalații publice și private de stocare a energiei. Se vor investi 341 de milioane de euro pentru eliminarea treptată a celor mai poluante vehicule de transport rutier și pentru creșterea ponderii surselor de energie regenerabile în sectorul transporturilor;
* **Sprijinirea tranziției digitale:**Vor fi alocate 73 de milioane de euro pentru dezvoltarea implementării rețelelor de capacitate foarte mare, inclusiv prin facilitarea lansării 5G, conectarea întreprinderilor și instituțiilor cu intensitate digitală;
* **Consolidarea rezilienței economice și sociale:**312 milioane EUR vor fi investiți pentru consolidarea resurselor de predare și învățare, îmbunătățirea învățământului preșcolar, primar și secundar, educație și formare profesională, precum și învățarea adulților.

Sursa: Comisia Europeană

🏵

APELURI – Finanțări

**Alocarea financiară a Programelor Rabla Clasic și Plus a fost suplimentată cu câte 200 milioane de** lei

Programele Rabla Clasic și Rabla Plus au fost suplimentate cu câte 200 de milioane de lei fiecare, începând cu data de 21 august pentru Programul Rabla Plus și cu data de 28 august pentru Programul Rabla Clasic, a anunțat Administrația Fondului pentru Mediu vineri, 20 august 2021.

Valoarea alocată Programului Rabla Plus în anul 2020 a fost de 200 de milioane de lei. Acest program s-a bucurat de un interes impresionant din partea solicitanților, iar în anul 2021 bugetul alocat este triplu, respectiv 600 de milioane de lei, rezultând un buget total aferent anilor 2020 și 2021 de 800 de milioane de lei.

De asemenea, pentru Programul Rabla Clasic, ritmul înscrierilor s-a menținut crescut, ceea ce a condus la alocarea de noi sume. Pentru acest program, valoarea alocată în anul 2020 a fost de 405 milioane de lei, iar în anul 2021, ca urmare a acestei suplimentări, bugetul alocat este de 640 de milioane de lei, rezultând astfel o valoare totală alocată pentru acest program, cumulat în anii 2020 și 2021 de 1,045 miliarde de lei.

Dispozițiile de suplimentare a sumelor alocate în anul 2021 cu câte 200 de milioane de lei a celor două programe începând cu 21 august pentru Programul Rabla Plus, respectiv începând cu 28 august pentru Programul Rabla Clasic sunt publicate pe site-ul AFM.

Sursa: AFM

\*

A fost publicată o nouă listă cu dosare aprobate în cadrul Programului Casa Eficientă Energetic

Administrația Fondului pentru Mediu a anunțat la sfârșitul săptămânii trecute publicarea unei [**noi liste cu dosare aprobate**](https://www.fonduri-structurale.ro/descarca-document/33344) în cadrul programului Casa Eficientă Energetic. Suma totală aprobată a proiectelor este de 3.653.144,76 lei.

 În cadrul programului se acordă o finanțare nerambursabilă în cuantum de maximum 70.000 lei, inclusiv TVA pentru fiecare proiect, fără a depăși 60% din valoarea totală a cheltuielilor eligibile ale investiției.

Pentru acest program, sesiunea de înscriere este în derulare, persoanele fizice putând accesa programul prin înscrierea în aplicația informatică: <https://cee.afm.ro/>, în limita fondurilor disponibile alocate, vizibile în aplicație.

Documentele din dosarul de finanțare trebuie să fie valabile la momentul înscrierii în aplicația informatică. Ulterior, în cel mult 15 zile de la înscriere, solicitanții transmit dosarul la sediul AFM, conform ghidului de finanțare.

[**Descarcă**](https://www.fonduri-structurale.ro/descarca-document/33345) ghidul

Sursa: AFM

\*

Bugetul alocat Programului Național Apicol pentru perioada 2020-2022 a fost mărit!

În ședința de Guvern din data de 19 august 2021 a fost adoptată Hotărârea pentru modificarea Hotărârii Guvernului nr. 339/2020 privind aprobarea Programului Naţional Apicol pentru perioada 2020-2022, a normelor de aplicare, precum şi a valorii sprijinului financiar, a anunțat Ministerul Agriculturii și Dezvoltării Rurale.

Prin actul normativ se modifică valoarea totală a Programului Naţional Apicol 2020-2022, de la **152.419 mii lei** la **168.639 mii lei**, majorându-se cu circa 12 %, din care contribuţia Uniunii Europene este de 50%, respectiv 84.319,5 mii lei.

Astfel, cuantumul contribuţiei Uniunii Europene la Programul Național Apicol pentru România, pentru anul apicol 2021 este de 6.081.630 euro, iar pentru anul apicol 2022 este de 6.081.630 euro, majorându-se cu circa 12% anual.

Atât pentru anul 2021, cât şi pentru anul 2022, valoarea totală anuală a sprijinului este de 59.215 mii lei, majorându-se cu circa 12 % anual, din care 50 % contribuţia Uniunii Europene şi 50% contribuţia României, respectiv 29.607 mii lei.

Totodată, s-au modificat plafoanele următoarelor măsuri, în sensul majorării sumelor alocate, respectiv:

* „Raţionalizarea transhumanţei” de la **37 milioane lei** la **44,6 milioane lei**,
* „Măsuri pentru repopulare: achiziţionarea de mătci (regine) şi / sau familii de albine pentru apicultură, achiziţionarea de suplimente nutritive energo - proteice solide de către stupinele de elită şi multiplicare şi achiziţionarea de accesorii apicole de către stupinele de elită/ multiplicare” de la **44,4 milioane lei** la **53 milioane lei**.

De asemenea, la anexa nr. 2 „Normele de aplicare a Programului Naţional Apicol pentru perioada 2020-2022", s-au făcut unele completări la modul de decontare pentru măsurile:

* Achiziţionarea de mătci şi / sau familii de albine pentru apicultură;
* Achiziţionarea de produse proteice solide pentru familii de albine de către stupinele de elită şi multiplicare;
* Achiziţionarea de accesorii apicole de către stupinele de elită/multiplicare.

Sursa: MADR

\*

Patru apeluri PNDR vor fi deschise începând de săptămâna viitoare. Sprijinul financiar acordat a fost mărit!

Agenţia pentru Finanțarea Investițiilor Rurale a anunțat ieri, 19 august 2021, lansarea în perioada **27 august - 26 noiembrie 2021** a primei sesiuni din 2021 de depunere a Cererilor de finanţare pentru **submăsura 6.1** „Sprijin pentru instalarea tinerilor fermieri”, **pentru submăsura 6.3** „Sprijin pentru dezvoltarea fermelor mici”, **submăsura 16.4** „Sprijin acordat pentru cooperare orizontală şi verticală între actorii din lanţul de aprovizionare” și **submăsura 16.4a** „Sprijin acordat pentru cooperare orizontală şi verticală între actorii din lanţul de aprovizionare - sectorul pomicol” din Programul Național de Dezvoltare Rurală 2014 – 2020.

**sM 6.1**

* **Sprijinul financiar pe care îl pot obține** începând cu sesiunea din acest an **a fost mărit**: finanțarea pentru cei care se instalează prima dată ca tineri fermieri este **100% nerambursabilă**, se acordă pentru o perioadă de **maximum trei ani**(inclusiv pentru exploatațiile pomicole – față de cinci ani cât era anterior) și poate fi în valoare de **70.000, 60.000, 50.000**sau de**40.000 de euro** în funcție de dimensiunea exploatației – exprimată în SO (standard output), care se poate calcula și prin noua aplicație pusă la dispoziția publicului pe pagina de internet a AFIR: <http://so.afir.info/>;
* Conform AFIR, dacă în Planul de afaceri sunt integrate operațiuni de condiționare – procesare sau agricultura ecologică acest lucru poate asigura un plafon de sprijin superior.

[**Descarcă**](https://www.fonduri-structurale.ro/descarca-document/33334) ghidul

**sM 6.3**

* Sprijinul acordat este **100% nerambursabil** și este de maxim **15.000 de euro.**Condițiile de finanțare sunt similare cu cele din anii trecuți.

[**Descarcă**](https://www.fonduri-structurale.ro/descarca-document/33336) ghidul

**sM 16.4** & **sM 16.4a**

* Sprijinul maxim financiar pentru cei care doresc să acceseze submăsura 16.4a/ 16.4 a fost majorat la **250.000 de euro**, de la **100.000 de euro în sesiunile anterioare**și este **100% nerambursabil**;
* Costurile de funcționare a cooperării nu vor depăși 10% din valoarea maximă a sprijinului acordat pe proiect. Sprijinul solicitat trebuie să fie justificat și corelat cu complexitatea proiectului, cu cantitatea de produse comercializate și cu valoarea adăugată generată de acesta după implementare.

[**Descarcă**](https://www.fonduri-structurale.ro/descarca-document/33337) ghidul

Sesiunea de primire a proiectelor va începe în data de **27 august 2021, ora 9.00**, termenul final de depunere fiind **26 noiembrie 2021, ora 16:00**.

Sursa: AFIR & MADR

A fost prelungit termenul limită pentru apelul de selecție în cadrul Jocurilor Francofoniei!

Ministerul Culturii a anunțat vineri, 13 august 2021, prelungirea termenului limită al înscrierilor pentru apelul de selecție în vederea constituirii delegației de artiști care va reprezenta România la cea de-a IX-a ediție a Jocurilor Francofoniei, organizată în perioada 19-28 august 2022, la Kinshasa, Republica Democrată Congo, de către Organizația Internațională a Francofoniei (OIF).

Noua dată limită pentru depunerea înscrierilor este **15 septembrie 2021**.

Disciplinele culturale pentru care se acceptă aplicații sunt următoarele:

* **artă stradală**(hip-hop, jonglerie, marionete gigant)
* **arte vizuale**(pictură, sculptură/instalație, fotografie)
* **creație și interpretare muzicală**
* **povești și povestitori**
* **dans**
* **literatură**
* **creație digitală**

Pentru mai multe detalii puteți consulta rubrica noastră de [**alte finanțări**](https://www.fonduri-structurale.ro/alte-finantari/512/apel-pentru-artisti-jocurile-francofoniei).

Sursa: Ministerul Culturii

🏵

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru  (9-8:30 CET în timpul săptămânii) 00 800 6 7 8 9 10 11  sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* | |

Acest Buletin Informativ vă aparţine şi ne dorim să cuprindă exact informaţiile care prezintă interes pentru dumneavoastră.

Sugestiile referitoare la genul de informaţie pe care doriţi să o regăsiţi în cuprinsul Buletinului informativ pot fi transmise pe adresa de poştă electronică.

De asemenea, aveţi la dispoziţie şi chestionarul de evaluare a Buletinului Informativ pe care îl puteţi descărca de pe pagina de internet a instituţiei, de la secţiunea „Buletin informativ”.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 211 850/1**;

**Fax: 0254 215 099**; **0254 215 010**

[prefhd@prefecturahunedoara.ro](mailto:prefhd@comser.ro); https://hd.prefectura.mai.gov.ro/